สภาพอากาศช่วงสุดสัปดาห์นี้ หลายพื้นที่ยังคงมีฝนตกต่อเนื่อง
นายเมธี มหายศนันท์ ผู้อำนวยการกองพยากรณ์อากาศ กรมอุตุนิยมวิทยา เปิดเผยถึงสภาพอากาศของประเทศไทยช่วงสุดสัปดาห์นี้ว่า วันนี้ (3 ก.ย.64) ทุกพื้นที่ยังคงมีฝนตกต่อเนื่อง ซึ่งในวันพรุ่งนี้ (4 ก.ย.64) ถึงวันที่ 5 ก.ย.64 ปริมาณฝนจะลดลงเล็กน้อย โดยภาคเหนือ ภาคตะวันออกเฉียงเหนือ ภาคตะวันออกและภาคใต้ ปริมาณฝนร้อยละ 60-70  ของพื้นที่ มีฝนตกหนักถึงหนักมากบางแห่ง ส่วนภาคกลาง ปริมาณฝนร้อยละ 60 ของพื้นที่  ขอให้ประชาชนที่อาศัยอยู่ในพื้นที่เสี่ยงภัยทุกพื้นที่ ติดตามสภาพอากาศอย่างใกล้ชิดอาจเกิดน้ำหลากได้ จากนั้นตั้งแต่วันที่ 7 ก.ย. เป็นต้นไป ปริมาณฝนของหลายพื้นที่จะเพิ่มขึ้นสูงถึงร้อยละ 80-90 ประชาชนสามารถติดตามสภาพอากาศอย่างต่อเนื่องที่เว็บไซต์  www.tmd.go.th หรือโทรสอบถามสายด่วน 1182 ได้ตลอด 24 ชั่วโมง